Ny finansiel regulering for fondsmæglerselskaber

Opdatering for oktober måned 2023

|  |
| --- |
| **OVERBLIK** |
| Vejledning fra Finanstilsynet om bæredygtig finansiering i form af ”omstillingsfinansiering” [link](#A)  Forlængelse af overgangsperiode for anvendelse af benchmarks fra tredjelande [link](#B)  Overgang til anvendelsen af Markets in Crypto-Assets Regulation (MiCA) [link](#C) |
| 1. **DANSK REGULERING** |
| * 1. **Love** |
| (Intet nyt) |
| * 1. **Bekendtgørelser m.v.** |
| **Omstillingsfinansiering i den finansielle regulering**  Bæredygtig finansiering handler om at finansiere økonomiske aktiviteter i realøkonomien, som enten allerede er bæredygtige, eller som gennemgår en omstilling for at blive bæredygtige. Finansiering af omstillingsaktiviteter kaldes ”omstillingsfinansiering”, men er ikke entydigt defineret i lovgivningen. Finanstilsynet beskriver i et nyt notat hvordan den finansielle regulering forholder sig til ”omstillingsfinansiering” og hvilke elementer markedsdeltagere bør være opmærksomme på. Herunder indgår der i notatet betragtninger i forhold til SFDR.  (Offentliggjort den 31. oktober 2023, [link](https://www.finanstilsynet.dk/Nyheder-og-Presse/Sektornyt/2023/Omstillingsfinansiering_311023?link_id=e4ccbc5b-8f0e-4fdc-8d72-126015585215)) |
| 1. **EU-REGULERING (forordninger)** |
| * 1. **Niveau 1** |
| (Intet nyt) |
| * 1. **Niveau 2** |
| **Kommissionens delegerede forordning (EU) 2023/2222 af 14. juli 2023 om forlængelse af den overgangsperiode, der er fastsat for benchmarks fra tredjelande i artikel 51, stk. 5, i Europa-Parlamentets og Rådets forordning (EU) 2016/1011**  Overgangsperioden omhandlet i artikel 51, stk. 5, i benchmarkforordningen forlænges indtil den 31. december 2025. Dette muliggør fortsat anvendelse af benchmarks fra tredjelande frem til 31. december 2025 for eksempelvis fondsmæglerselskaber, selv om der ikke er truffet beslutninger i EU om anerkendelse af ækvivalens, validering eller lignende. Forlængelsen skal ses i sammenhæng med Kommissionens nylige forslag om ændringer i benchmarkforordningen, herunder i forhold til benchmarks for tredjelande, som nu skal forhandles.    (Offentliggjort den 23. oktober 2023, [link](https://eur-lex.europa.eu/legal-content/DA/TXT/?uri=OJ:L_202302222)) |
| 1. **RETNINGSLINJER FRA ESA’ERNE** |
| * 1. **EBA** |
| (Intet nyt) |
| * 1. **ESMA** |
| **ESMA opfordrer til forberedelser til en gnidningsløs overgang til MiCA**  ESMA har offentliggjort et brev til Rådet samt en erklæring til markedsdeltagerne og de kompetente myndigheder for at tilskynde til forberedelserne til en gnidningsløs overgang til Markets in Crypto-Assets Regulation (MiCA).  ESMA har desuden offentliggjort en erklæring rettet til enheder, der leverer kryptoaktivtjenester, og de nationale kompetente myndigheder, der vil være ansvarlige for deres tilsyn, indeholdende en liste over forventningerne til hver enkelt fra nu af og indtil udløbet af MiCA-overgangsperioden.  I forhold til danske fondsmæglerselskaber kan det bemærkes, at de efter MiCA’s anvendelsestidspunkt vil kunne levere kryptoaktivtjenester svarende til de investeringstjenester og -aktiviteter, som de er meddelt tilladelse til efter MiFID II, på baggrund af en meddelelsesprocedure til Finanstilsynet. Inden tidspunktet for forordningens anvendelse har danske fondsmæglerselskaber dog ikke denne mulighed.    (Offentliggjort den 17. oktober 2023, [link](https://www.esma.europa.eu/press-news/esma-news/esma-encourages-preparations-smooth-transition-mica)) |

*Denne oversigt over ny finansiel regulering er udvalgt af Capital Law CPH ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Capital Law CPH påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat og partner Camilla Søborg,* [*cas@capitallawcph.dk*](mailto:cas@capitallawcph.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder tekst, skilt

Automatisk genereret beskrivelse

Capital Law CPH Advokater I/S,CVR-nr. 42075000, Hellerupvej 5, DK-2900 Hellerup